
CAIET DE SARCINI

1. INTRODUCERE

Achiziţia de furnizare consumabile se realizează în cadrul proiectului „Creşterea capacităţii de management şi de răspuns în situaţii de dezastre naturale în regiunea transfrontalieră”, finanţat prin Programul de Cooperare Transfrontalieră ENPI Ungaria-Slovacia-România-Ucraina 2007-2013, Prioritatea 2 – Creşterea calităţii mediului, Măsura 2.2 – Pregătirea pentru situaţii de urgenţă. 

Proiectul „Creşterea capacităţii de management şi de răspuns în situaţii de dezastre naturale în regiunea transfrontalieră”, contract de finanţare nr. HUSKROUA/1001/056, semnat de către Agenţia Naţională de Dezvoltare din Ungaria în calitatea de Autoritate Comună de Management a Programului şi UAT Judeţul Maramureş, reprezentat prin Consiliul Judeţean Maramureş, în calitate de Beneficiar, are ca obiectiv general creşterea capacităţii de management si răspuns a intervenţiilor în cazuri de urgenţe civile cauzate de dezastre naturale.   
Obiectivele specifice ale proiectului sunt: 

· Crearea prin acest proiect a unui sistem de monitorizare şi sprijin al deciziilor pentru situaţii de urgenţă cauzate de ameninţări hidrologice şi meteorologice.

·  Implementarea unui sistem de alarmă eficient prin achiziţia şi instalarea a minim 20 sirene, răspândite în zone cu risc de inundaţii (în zone urbane şi rurale) care vor fi declanşate de sistemul de monitorizare şi sprijin al deciziilor.  

·  Implementarea de sisteme alternative – sisteme de alertă telefonice, prin e-mail, SMS a populaţiei şi autorităţilor implicate în managementul situaţiilor de urgenţă;

·  Asigurarea de informaţii şi reactualizări usor de accesat şi în timp util pentru toate autorităţile implicate şi publicul larg printr-un portal web bilingv.

·  Conjugarea eforturilor instituţiilor abilitate de pe ambele părţi ale frontierei în situaţii de criză;

· Conştientizarea populaţiei şi o mai bună implicare în situaţiile de criză.  
Bugetul total al proiectului:  1.538.022,74 Euro.

Bugetul proiectului aferent Consiliului Județean Maramureș este de 1.493.576 Euro, din care: 

1.344.218 Euro finanțare nerambursabilă în cadrul Programului de Cooperare Transfrontalieră ENPI Ungaria-Slovacia-România-Ucraina 2007-2013 (Fondul European de Dezvoltare Regională, FEDR);    

74.678,80 Euro contribuția Consiliului Județean Maramureș și 

74.678,80 Euro co-finanțarea națională (prin Ministerul Dezvoltării Regionale și Administrației Publice).
Durată proiect: 18 de luni, începând cu data de 1 octombrie 2012.


2.OBIECTUL CONTRACTULUI


Autoritatea Contractantă este Consiliul Judeţean Maramureş şi doreşte să atribuie un contract de furnizare consumabile (rechizite) necesare pentru perioada de implementare a proiectului. 


Valoarea estimată a achiziției:  4.104 Euro fără TVA (echivalent lei 17.739,54 lei, curs InforEuro luna Mai 2013 4,3225 lei/EUR).

3. SPECIFICAȚII TEHNICE

3.1. REGULA ORIGINII BUNURILOR


În conformitate cu prevederile REGULAMENTULUI (CE) NR. 1638/2006 din 24 octombrie 2006 de stabilire a dispoziţiilor generale privind instituirea unui instrument european de vecinătate şi de parteneriat, art. 21.6.:

„Toate furniturile şi toate materialele obţinute în temeiul unui contract finanţat în cadrul prezentului regulament trebuie să fie originare din Comunitate sau dintr-o ţară eligibilă în temeiul prezentului articol. 
În sensul prezentului regulament, termenul "origine" este definit în legislaţia comunitară relevantă privind regulile de origine în domeniul vamal.”

În conformitate cu prevederile REGULAMENTULUI (CE) NR. 450/2008 din 23 aprilie 2008 de stabilire a Codului Vamal Comunitar (Codul Vamal Modernizat) art. 36 termenul „origine” este definit:

„(1) Mărfurile obţinute în întregime într-o singură ţară sau teritoriu sunt considerate ca fiind originare din acea ţară sau acel teritoriu.
(2) Mărfurile în producerea cărora intervin mai multe ţări sau teritorii sunt considerate ca fiind originare din acea ţară sau acel teritoriu în care au fost supuse ultimei transformări substanţiale.” 

Birotica care face obiectul prezentei achiziții trebuie să provină din unul dintre următoarele state:

- stat membru al Comunității Europene (Austria, Belgia, Cehia, Cipru, Danemarca, Estonia, Finlanda, Franța, Germania, Grecia, Ungaria, Irlanda, Italia, Letonia, Lituania, Luxemburg, Malta, Olanda, Polonia, Portugalia, Regatul Unit, România, Slovacia, Slovenia, Spania, Suedia)

- stat căruia îi este aplicabil Regulamentul: Algeria, Armenia, Azerbaidjan, Belarus, Egipt, Georgia, Israel, Iordania, Liban, Libia, Moldova, Maroc, Autoritatea Palestiniană din Cisiordania și Fâșia Gaza, Federația Rusă, Siria, Tunisia, Ucraina

- stat beneficiar al unui instrument de asistență pre-aderare: Croația, Macedonia, Turcia, Albania, Bosnia, Muntenegru, Serbia, inclusiv Kosovo.

- stat membru al Zonei Economice Europene (European Economic Area): Islanda, Lichtenstein, Norvegia.
Regula originii se aplică pentru toate piesele de birotică care fac obiectul prezentei achiziții. Furnizorul contractat are obligația de a prezenta dovada originii, respectiv un certificat de origine emis de autoritățile competente sau alte documente echivalente, anterior emiterii de facturi pentru bunurile livrate, odată cu livrarea, montarea/instalarea acestora la sediul autorității contractante. Orice cheltuieli ocazionate cu necesitatea prezentării dovezilor originii (certificate, alte documente similare) revin în totalitate în responsabilitatea furnizorului și dacă este cazul trebuie să fie reflectate în propunerea financiară înaintată.  

Pentru birotică se vor oferta prețuri unitare pentru fiecare dintre tipurile de consumabile (pozițiile 1-23) menționate în secțiunea 3.2. Specificații tehnice și se va indica media aritmetică a acestor prețuri unitare per articole.

 (Acolo unde sunt cerute preţuri atât în Lei cât şi în Euro se va utiliza cursul de schimb valutar din luna Mai 2013: 1EUR=4.3225 lei, disponibil la adresa:  

http://ec.europa.eu/budget/inforeuro/index.cfm?fuseaction=currency_historique&currency=507&Language=en )

3.2. specificații tehnice BIROTICĂ:

	Nr. Crt.
	Denumire produs*
	Specificații tehnice*

	1
	Hârtie pentru copiator/imprimantă (topuri)
	A4, albă, 80g/mp, 500 coli/top

	2. 
	Hârtie pentru copiator/imprimantă (topuri)
	A3, albă 80g/mp, 500 coli/top

	3.
	Bibliorafturi
	A4, 8 cm, confencționat din carton rigid plastifiat, cu folie din polipropilenă, mecanism metalic nichelat

	4.
	Bibliorafturi
	A4, 5 cm, confencționat din carton rigid plastifiat, cu folie din polipropilenă, mecanism metalic nichelat, 

	5.
	Dosar clip 
	A4, capacitate 60 de coli, realizat din polipropilenă, clemă din amterial plastic

	6.
	Dosar carton cu șină spiră
	Carton, 320g/mp, format A4, șină spirală interioară pentru îndosariere

	7.
	Clipbord tip portofoliu
	A4, fabicat din material plastic, coperți cu aspect striat, mecanism de prindere nichelat, buzunar interior pe coperta față, suport pentru un instrument de scris

	8.
	Folie protecție documente (set)
	A4, confecționate din polipropilenă, perforații pentru îndosariere, deschiderea în partea de sus, 100 buc/set

	9.
	Folii pentru laminat (set)
	Utilizate pentru laminare documente cu ajutorul aparatelor de laminat, dimensiune A4

	10.
	Mapă protecție cu elastic
	A4, 15mm cu elastic, realizate din polipropilenă cu 3 clape interioare, capacitate de stocare 30 de coli

	11.
	Etichete autoadezive 1/A4 (set)
	Dimensiuni 210X297mm, 10 coli A4/set

	12.
	Plicuri C5 (seturi)
	Plic C5 gumat, pentru documente, dimensiuni 162X229 mm, gumat, alb, gramaj 90g/mp (250 buc/set)

	13.
	Plicuri C4 (seturi)
	Plic C4, gumat pentru documente, dimensiuni 229X324 mm, gramaj 70g/mp (250 buc/set)

	14.
	Intercalatoare (set)
	100buc/set, dimensiuni 105X240mm, din carton

	15.
	Bloc notițe adezive (set)
	Folosite pentru marcare, 4 culori/set, 40 file/buc, 4 buc/set, dimensiuni 20 X  50mm

	16.
	Șervețele pentru curățat tehnică de calcul (cutie)
	Antistatice, impregnate cu soluție biodegradabilă

	17.
	Corector fluid
	Pe bază de apă, aplicare cu pensula, uscare rapidă, posibilitate de rescriere, 20ml

	18.
	DVD-uri 
	DVD + R, 8X, 8,5 Gb, Dual Layer

	19.
	Markere CD/DVD
	Marker permanent pentru CD/DVD, corp plastic, vârful de scriere tip M, culoare negru

	20.
	Perforator birou
	Profesional, confecționat din aluminiu rezistent 5mm, baza și clapa din metal, prevăzut cu distanțier, capacitate de perforare 63 coli (6,3mm); interval standard 80mm, culoare neagră

	21.
	Capsator 
	Tip clește, fabricat din plastic și metal, carcasa din palstic, agrafe utilizate 24/6, posibilitate de capsare pe interior și exterior

	22.
	Decapsator
	Fabricat din metal, carcasa din plastic, utilizat pentru decapsarea agrafelor

	23.
	Calculator birou
	16 digits, sursă alimentară solar/baterie; zecimale presetate 0.2.3.4; display rabatabil, dimensiuni 150X201X25 mm


*NOTA: Acolo unde specificatiile tehnice prevad tehnologii sau caracteristici specifice, se va citi alaturi de specificatia precizata si expresia “sau echivalent”.

Produsele se vor achiziționa eșalonat în funcție de necesități pe bază de comandă.

Produsele se vor achiziționa în funcție de necesități și sumele alocate în cadrul bugetului aprobat al proiectului.
Formularele privind oferta financiară (vezi secțiunea I-a, Fișa de date a achiziției) trebuie să includă prețurilor unitare pentru fiecare tip de produs enumerat în prezentul caiet de sarcini (poziții 1-23). Pentru atribuirea contractului se va alege acea ofertă care conține suma cea mai mică a prețurilor unitare pentru produsele enumerate în prezentul caiet de sarcini. Contractul de achiziție publică de furnizare ce se va încheia va cuprinde întreaga valoare estimată pentru aceste bunuri, respectiv 4.104 Euro fără TVA.
Ambalare și marcare: produsele se vor livra în ambalaje sigilate, pe care să se poată identifica codul, tipul produsului.

Condiții și termene de livrare pentru consumabile: 

· produsele se livrează „franco depozit achizitor” la adresa autorității contractante;

· termenul de livrare va fi de maxim 5 zile lucrătoare de la data transmiterii comenzii. Comanda poate fi transmisă prin fax sau mijloace electronice de către persoanele abilitate ale autorității contractante. Decalarea termenului de livrare se va face numai cu acordul autorității contractante, ca urmare a unei notificări și doar în situații justificate de furnizor. Nu vor fi acceptate livrări parțiale decât în cazuri de extremă urgență pentru autoritatea contractantă sau ca urmare a unei situații de forță majoră pentru furnizor. Ambele situații se vor înregistra prin documente justificative. 

· ofertantul îşi va asuma responsabilitatea livrării produselor în termenele stabilite, în sens contrar autoritatea contractantă va putea lua măsuri de penalizare a acestuia. 

Condiţii de garanţie, servicii postgaranţie şi asistenţă tehnică: produsele livrate trebuie să fie noi și, după caz, să aibă termenele de garanție legale. Nu vor fi acceptate produse refolosite, reîncărcate, remanufacturate, recondiționate sau orice alte produse care au rezultat din refolosirea unor alte produse.

Expedierea și transportul: expedierea produselor este în sarcina furnizorului, potrivit condiției „franco-depozit achizitor”. De asemenea, expedierea se va face cu mijloace de transport și delegatul furnizorului. Produsele vor fi ambalate adecvat naturii mărfii și mijlocului de transport, astfle încât să fie asigurată atât manipularea corespunzătoare, cât și integritatea cantitativă și calitativă. 

Recepţia: Recepția cantitativă și calitativă are loc la sediul beneficiarului de către reprezentanții autorității contractante, în condiții tehnice impuse de cerințele prezentului caiet de sarcini, a contractelor de finanțare pentru proiectele în cadrul cărora se achiziționează prezentele consumabile. 

Facturare: Facturarea se va face doar după efectuarea recepției calitative și cantitative de către autoritatea contractantă. Facturarea se va face în conformitate cu cerințele financiare impuse prin contractele de grant aferente proiectelor pentru care se face achiziția. În acest sens nu se vor accepta facturi parțiale ale unei comenzi și orice nereguli vor fi semnalate furnizorului pentru remediere. Autoritatea contractantă își rezervă dreptul de returna facturile care nu respectă condițiile menționate anterior. 

În cazul în care nu pot fi satisfăcute toate cerinţele minime impuse, oferta se respinge ca fiind neconformă.

4. GRAFICUL DE TIMP, LIVRARE, RECEPȚIE 

4.1. Durata contractului de achiziție publică pentru furnizare care se vor încheia la finalizarea procedurii este de 10 luni,  de la emiterea ordinului administrativ de începere execuţie contract.

4.2. Graficul de timp pentru furnizarea bunurilor: livrarea consumabilelor se va face la solicitarea achizitorului, în conformitate cu necesitățile acestuia, iar termenul de livrare va fi de 5 zile lucrătoare de la data emiterii unei comenzi scrise din partea achizitorului.  

În ofertă se va preciza exact termenul de livrare (inclusiv instalare, asamblare, montare, după caz), de la data emiterii Ordinului administrativ de începere a execuție contract. 

În cazul în care se va oferta un termen de livrare mai mare decât termenul de livrare stabilit de autoritatea contractantă oferta va fi descalificată ca fiind neconformă.

Ofertantul îşi va asuma responsabilitatea livrării bunurilor în termenul prevăzut în oferta sa, în sens contrar autoritatea contractantă va putea lua măsuri de penalizare a acestuia. 

4.3. Recepţia: Recepția cantitativă și calitativă are loc la sediul beneficiarului de către reprezentanții desemnați ai autorității contractante, în condiții tehnice impuse de cerințele prezentului caiet de sarcini, a contractelor de finanțare pentru proiectul în cadrul căruia se achiziționează prezentele bunuri. Recepția trebuie realizată în termen de cel mult 15 zile de la data livrării bunurilor. 

